25.4.2023
FI
Euroopan unionin virallinen lehti
L 110/15
f) työllisyysvaikutukset autoteollisuudessa, erityisesti mikroyrityksissä sekä pienissä ja keskisuurissa yrityksissä, jäljempänä ’pk-yritykset’, ja työntekijöiden uudelleen- ja täydennyskoulutusta tukevien toimenpiteiden tehokkuus; g) olemassa olevien taloudellisten toimenpiteiden tehokkuus ja lisätoimien tarve, mukaan lukien riittävät taloudelliset toimenpiteet unionin, jäsenvaltioiden ja paikallistasolla, oikeudenmukaisen siirtymän varmistamiseksi ja kielteisten sosioekonomisten vaikutusten lieventämiseksi erityisesti niillä alueilla ja niissä yhteisöissä, joihin siirtymä eniten vaikuttaa; h) edistyminen työmarkkinaosapuolten vuoropuhelussa sekä näkökohdat, joilla helpotetaan lisää taloudellisesti kannattavaa ja sosiaalisesti oikeudenmukaista siirtymistä päästöttömään tieliikenteeseen; i) julkisen ja yksityisen lataus- ja tankkausinfrastruktuurin käyttöönoton edistyminen, mukaan lukien edistyminen vaihtoehtoisten polttoaineiden infrastruktuurin käyttöönotosta ja Euroopan parlamentin ja neuvoston direktiivin 2014/94/EU kumoamisesta annettavan Euroopan parlamentin ja neuvoston asetuksen sekä Euroopan parlamentin ja neuvoston direktiivin 2010/31/EU uudelleenlaadinnan (*) mukaisesti; j) innovaatioteknologioiden ja kestävien vaihtoehtoisten polttoaineiden, mukaan lukien synteettiset polttoaineet, mahdollinen panos ilmastoneutraalin liikkumisen saavuttamiseen; k) 7 a artiklan mukaisesti ilmoitetut markkinoille saatettujen uusien henkilöautojen ja uusien kevyiden hyötyajoneuvojen elinkaaren aikaiset hiilidioksidipäästöt; l) tämän asetuksen vaikutus asetuksen (EU) 2018/842 ja Euroopan parlamentin ja neuvoston direktiivin 2008/50/EY uudelleenlaadinnan (**) mukaisten jäsenvaltioiden tavoitteiden saavuttamiseen. 3.
Edellä 1 kohdassa tarkoitetun ensimmäisen edistymiskertomuksen toimittamispäivänä komissio toimittaa myös yhteistyössä jäsenvaltioiden ja kaikkien asiaankuuluvien sidosryhmien kanssa Euroopan parlamentille ja neuvostolle kertomuksen, johon sisältyy analyysi autoteollisuuden toimitusketjun oikeudenmukaisen siirtymän varmistamiseen liittyvien rahoitusvajeiden havaitsemiseksi, kiinnittäen erityistä huomiota pk-yrityksiin ja alueisiin, joihin siirtymä eniten vaikuttaa.
Raporttiin liitetään tarvittaessa ehdotuksia asianmukaisista taloudellisista toimenpiteistä havaittujen tarpeiden täyttämiseksi.
_____________ (*) Euroopan parlamentin ja neuvoston direktiivi 2010/31/EU, annettu 19 päivänä toukokuuta 2010, rakennusten energiatehokkuudesta (EUVL L 153, 18.6.2010, s. 13).
(**) Euroopan parlamentin ja neuvoston direktiivi 2008/50/EY, annettu 21 päivänä toukokuuta 2008, ilmanlaadusta ja sen parantamisesta (EUVL L 152, 11.6.2008, s. 1).”; 13) muutetaan 15 artikla seuraavasti: a) korvataan 1 kohta seuraavasti: ”1.
Komissio tarkastelee vuonna 2026 uudelleen tämän asetuksen tehokkuutta ja vaikuttavuutta kahden vuoden välein annettavien kertomusten pohjalta ja toimittaa uudelleentarkastelun tuloksista kertomuksen Euroopan parlamentille ja neuvostolle.
Komissio arvioi erityisesti tämän asetuksen perusteella saavutettua edistymistä 1 artiklan 5 a kohdassa asetettujen päästövähennystavoitteiden toteuttamisessa ottaen huomioon tekniikan, myös lataushybriditekniikan, kehityksen ja sen, että päästöttömään liikkumiseen on tärkeää siirtyä taloudellisesti kannattavasti ja sosiaalisesti oikeudenmukaisesti.
Komissio arvioi kyseisen arvioinnin perusteella tarvetta tarkastella uudelleen 1 artiklan 5 a kohdassa asetettuja tavoitteita.
Lisäksi komissio arvioi vaikutuksia, joita aiheutuu energiatehokkuuden vähimmäisalarajojen asettamisesta unionin markkinoille saatettaville uusille päästöttömille henkilöautoille ja kevyille hyötyajoneuvoille.
Kertomukseen liitetään tarvittaessa ehdotus tämän asetuksen muuttamiseksi.”; b) kumotaan 2–5 kohta; c) korvataan 6 kohta seuraavasti: ”6.
Komissio tarkastelee 31 päivään joulukuuta 2024 mennessä direktiiviä 1999/94/EY uudelleen ottaen huomioon tarpeen tarjota kuluttajille täsmällistä, luotettavaa ja vertailtavaa tietoa markkinoille saatettavien uusien henkilöautojen polttoaineen- ja energiankulutuksesta, hiilidioksidipäästöistä ja ilman epäpuhtauspäästöistä, myös todellisissa ajo-olosuhteissa, sekä arvioi mahdollisuuksia ottaa käyttöön uusien kevyiden hyötyajoneuvojen polttoainetaloutta ja hiilidioksidipäästöjä koskeva merkintä.